tomron87/hebrew-wikipedia-sentences-corpus huggingface dataset:
על המלך העשירי נוסף כי "חוזרת המלוכה לבעליה, מי שהיה המלך הראשון הוא המלך האחרון", כאשר הכוונה היא לאלוהים אשר שולט בכל העולם.
בתנ"ך, בכתבי חז"ל ובתפילות, מוזכר לרוב אלוהים בעצמו כשולט בעולם ואשר כל בני האדם שרים למרותו.
חז"ל טענו כי "בריאת האדם היא התחלתה של מלכות ה' בעולמו"; כלומר, שליטתו, או מלכותו, של אלוהים בעולם החלה עם היווצרות האדם ביום השישי לבריאת העולם.
גם בברכות ובתפילות מוזכר לעיתים קרובות אלוהים כ"מלך העולם", כמו בחנוכה, תפילת שחרית, קבלת שבת ועוד.
האלמנט של שליטה עולמית אינו מופיע מפורשות בקוראן או בסונה, אולם אכן קיימים אזכורים ופסיקות שעלולות להתפרש כמצווה לכפיית הדת המוסלמית על עמי העולם.
הידועה בפסקות אלו היא הדעוה.
בכלאם מטרת הדעוה היא להזמין אנשים, מוסלמים ולא מוסלמים כאחד, להבין את עבודת האל כפי שהיא באה לידי ביטוי בקוראן ובסונה ולהתאסלם.
הדעוה כ"קריאה לאלוהים" הוא האמצעי שבו החל מוחמד להפיץ את המסר של הקוראן לאנושות.
לאחר מותו, קיבלו לכאורה מאמיניו את החובה להפיץ את הדת ולשכנע כמה שיותר אנשים להמיר את דתם ולהתקרב לאסלאם ולמונותאיזם.
על כן, יש המפרשים קריאה זו להפצת האסלאם כביטוי של שאיפה לשליטה מוסלמית עולמית.
היו שלקחו את דת האסלאם לשאיפה גלויה וחדורת מטרה להשתלטות עולמית.
התנועה הבולטת מבין תנועות אלו היא המדינה האסלאמית (דאעש), ששמה לה למטרה באופן ברור להחיל את חוקי השריעה על כלל עמי העולם, ולהנהיג את חוקי האסלאם; או במילים אחרות, לכבוש את העולם כולו ולשלוט עליו באמצעות מערכת חוקים אחת ויישות מדינית אחת.
ארגון המדינה האסלאמית מבוסס על כמה זרמים באסלאם ומשלב פרשנות קיצונית ביותר לסלפיה, הג'יהאד הסלפי ואסלאמיזם, הפוסלת כל דת שהיא מלבד האסלאם הסוני.
אמונה מסוג זה מובילה למטרת־על שבה כל תושבי העולם ימירו את דתם לאסלאם הסוני, ומי שלא יעשה כן ייהרג.
גם בנצרות קיים אלמנט של שליטה נוצרית בעולם כולו.
כבר בימי הביניים ראו את עצמם הנוצרים כשליטי העולם כולו, כאשר שעבדו תחת חוקי הכנסייה את אירופה כולה.
גם כיום, ישנן קבוצות נוצריות קיצוניות שתומכות בשליטה עולמית נוצרית מלאה.
בסוף שנות השמונים החלה הסוציולוגית שרה דיימונד לפרסם מאמרים בנושא תאולוגיית השליטה הנוצרית, שנוגעת בין היתר גם לשליטה עולמית של חוקי הנצרות כפי שהם מופיעים בתנ"ך ובברית החדשה.
דיימונד טענה כי "החשיבות העיקרית של אידאולוגית השחזור היא תפקידה לשמש תמריץ למה שמכונה באופן רופף 'תאולוגיית שליטה' [...] התפיסה לפיה נוצרים מחויבים לכבוש את כל המוסדות החילוניים הפכה לאידאולוגיה המאחדת המרכזית של הימין הנוצרי".
אף על פי כן, לרוב תאולוגיית השליטה מתייחסת רק לארצות הברית ולהחזרתה של אמריקה להגדרת המדינה הנוצרית.
ג'יימס קנדי, מייסד הכנסייה הפרסביטריאנית של קורל רידג' , התייחס בעבר לשליטה עולמית נוצרית, ואמר כי "לנוצרים מוטלת החובה, המנדט, המחויבות והאחריות הקדושה להחזיר את האדמה למשיחנו ישו - לשלוט במבנים אזרחיים, בדיוק כמו בכל היבט אחר של החיים והאלוהות.
אבל זוהי שליטה שאנו רודפים אחריה.
זוהי שליטה שאנו רודפים אחריה.
זו שליטה שאנחנו רודפים אחריה.
זה מה שהמשיח הורה לנו להשיג".
שליטה עולמית מופיעה רבות באמנויות השונות, לרוב כחלק ממזימה או תוכנית להשתלטות עולמית של דמות הרשע.
נוולים ואנטגוניסטים כאלה ניתן למצוא רבות בשירה, במחזות ובספרות הקלאסית.
כך למשל, במחזה ריצ'רד השלישי של ויליאם שייקספיר, מלך האנגליה העולה לכס המלכות, ריצ'רד השלישי כשם המחזה, מביע את רצונו להגיע למצב של שליטה עולמית.
גם בסדרת הספרים שר הטבעות מאת ג'ון רונלד רעואל טולקין, שנחשבת לאחת מיצירות המופת בספרות הפנטסטית, מובע בקרב האנטגוניסט המוחלט, סאורון, רצון עז להשתלט על העולם.
גם בספרו המהפכני של ג'ורג' אורוול, "1984", מתואר עולם שבו שליטה עולמית היא מאפיין בולט של המשטר.
בספר, ישנן שלוש מעצמות השולטות בכל חלקי העולם; אוקיאנה, אירואסיה ואיסטאסיה, אשר כל אחת מהן מנסה לתקוף את השנייה ולהשתלט על כמה שיותר שטח, בשאיפה לשליטה עולמית.
גם המעצמה בה מתרחשת העלילה, אוקיאנה, מקיימת מאפיינים של שליטה עולמית - שליטה טוטלית, גורפת, של שליט יחיד על אוכלוסייה עצומה שמצייתת לה כולה כאחד.
האלמנט של רשע המנסה להשתלט על העולם הוא מושא לעג בסדרת האנימציה הפופולרית פיניאס ופרב, כאשר דמות הרשע המגוחך, דופנשמירץ, מנסה מדי פרק להמציא המצאה בזויה אחרת שמטרתה להביא אותו לשליטה עולמית.
אולם, הוא לעולם אינו מצליח ומהווה סאטירה על דמות הרשע הקלאסית.
בספרים "מחזור כישור הזמן" מאת רוברט ג'ורדן מתבטאת השליטה העולמית בצורה יוצאת דופן: במקום שהרשע ינסה לכבוש את העולם, זהו דווקא גיבור הספר אשר מנסה להשתלט על העולם, בכדי לאחד אותו למלחמה מול השטן.
במהלך הסדרה הקלישאה של נער פשוט שהופך ל"נבחר" משמשת בצורה בלתי רגילה באופן ההפוך, בו הוא נאלץ לכבוש מדינות כדי לאחד אותן לפני המאבק האפוקליפטי באדון האופל.
במדיום הקומיקס מופיע רבות אלמנט של שליטה עולמית בקרב הקבוצה המרשעת.
אלמנט זה מתבטא באופן מובהק בארגון הטרור הסודי שמופיע בסדרת הקומיקס של קפטן אמריקה, "הידרה".
שליטה עולמית מופיעה גם בקומיקסים נוספים מבית מארוול קומיקס, כמו מנדרין בסדרת איירון מן או אולטרון באירועי "מצור".
הסיבה לשכיחות הגבוהה של שליטה עולמית בקומיקס, ובייחוד בקומיקס גיבורי על, טמונה בתפיסתו כז'אנר קבוע מאוד, ובו כמעט תמיד הרשע מנסה להשתלט על העולם בעוד שהגיבור מונע זאת ממנו.
אף שאמנים שונים ניסו לשבור את המוטיב הקבוע הזה, עדיין מרבית קומיקס גיבורי העל עוסק בנושאים דומים: רשע בעל כוחות מיוחדים מנסה להגיע לשליטה עולמית וגיבור העל הוא היחיד שיכול לעצור בעדו.
בהקשר של שליטה עולמית אצל דמות האנטגוניסט שלו, דוקטור דום, כתב עורך הקומיקס המוערך סטן לי כי "מה באמת רצה דוקטור דום?
כשאתה חוצה ברמזור אדום אתה יכול לקבל על זה זימון לבית משפט, אבל אתה יכול ללכת אל שוטר ולהגיד לו "אני רוצה להשתלט על העולם", ואין שום דבר שהוא יכול לעשות בקשר לזה, כי זה לא פשע.
כל אחד יכול לרצות לשלוט בעולם.
אז אף על פי שהוא היה האיום הגדול ביותר על ארבעת המופלאים, בעיני הוא מעולם לא היה פושע!".
שליטי היקום: הגילוי היא סדרת טלוויזיה מונפשת אמריקאית, שנוצרה על ידי קווין סמית' עבור שירות הזרמת המדיה נטפליקס.
הסדרה יצאה בשני חלקים, כאשר החלק הראשון עלה לשידור ב-23 ביולי 2021 והשני ב-23 בנובמבר 2021.
עלילת הסדרה ממשיכה את קשתות העלילה סדרת הטלוויזיה המקורית ושל העיבוד הקולנועי שהופק בשנת 1983.
הסדרה נפתחת בעוד ניסיון של סקלטור הרשע לחדור לטירת גולגולת (Castle Grayskull) על מנת להשיג את מקור הכוח הטמון בה.
הנסיך אדם, שחוגג את מינויה של טילה למפקדת המשמר המלכותי, משתנה להי-מן ואץ לטירת גולגולת כדי לעצור את סקלטור.
במהלך הקרב הי-מן נאלץ להקריב את עצמו על מנת למנוע מסקלטור להשתלט על הכוח, ובתוך כך כל הקסם עוזב את איטרניה.
המלך רנדור וטילה, מגלים שאדם ואיש-שריון הסתירו מהם את זהותו הסודית של אדם, מגיבים בזעם: המלך רנדור מגרש את איש-שריון וטילה נוטשת אותם בזעם לטובת חיים כשכירת חרב המחפשת אחר אוצרות.
שנים אחרי, איטרניה גוועת בגלל העלמות הקסם, והקוסמת מאחדת בין טילה למכשפה אוויל-לין במסע על מנת לחשל מחדש את חרב העוצמה ולהחזיר את הקסם לאיטרניה.
למסע מצטרפים אורקו, רובוטו, ביסט-מן ואנדרה, שותפתה של טילה.
במהלך המסע, איש-שריון מחלץ אותם מידי מר-מן וחייליו, וטילה מתפייסת איתו.
במהלך המסע הם יורדים לסאבטרניה (ממלכת השאול של איטרניה) ומתמודדים עם הפחדים שלהם, כאשר טילה נאבקת מול "פחד-זוהר" (Scare-Glow).
היא מתגברת על פחדיה ומשיגה חצי אחד מתוך חרב העוצמה.
אורקו ואוויל-לין מתקרבים זה לזה כאשר הם מבקרים בחיזיון של טרולה (מקום מוצאו של אורקו) ואוויל-לין מגלה אמפתיה לסיפורו של אורקו כמכשף כושל.
אורקו מגלה את כוחו האמיתי ומקריב את עצמו על מנת לעצור את פחד-זוהר ולאפשר לבני החבורה לברוח לפרטרניה, גן העדן של איטרניה.
בפרטרניה הם פוגשים את הנסיך אדם וגיבורי העבר.
אדם נותן להם את החצי השני של חרב העוצמה ורובוטו מקריב את עצמו בחישול שני החצאים לחרב אחת.
החבורה, יחד עם אדם, חוזרים עם חרב העוצמה לאיטרניה, ואחרי שאדם מחזיר את הקסם לאיטרניה, סקלטור – ששרד בתוך מטה הקסמים של אוויל-לין – דוקר את אדם מאחורה, גונב את חרב העוצמה ולוקח את הכוח לעצמו.
איש-שריון והקוסמת מצליחים למנוע מסקלטור החזק להרוג את אדם וטילה, כאשר הם משגרים אותם לארמון המלך.
סקלטור הורג את הקוסמת וכולא את איש-שריון, ואז יוצא לרדוף אחרי אדם וטילה וחבריהם, לא לפני שהוא ממנה את אוויל-לין לקוסמת החדשה של טירת גולגולת.
בארמון המלך טילה מרפאת את הפצע הקשה של אדם באמצעות כוחות קסם.
סקלטור מגיע ובאמצעות צבא של זומבים תוקף את אדם וטילה.
אדם מצליח לזמן את הכוח גם בלי חרב העוצמה והופך לענק זועם וחסר שליטה שמצליח להדוף את סקלטור אך גם גורם נזק רב לעיר.
לבסוף, טילה משגרת את עצמה ואותו להרים המיסטיים, הרחק מסקלטור.
אדם הענק ממשיך להשתולל ומגיע עד למחנה הפליטים של המלך רנדור, שם אביו, מצליח להרגיע אותו ולהפוך אותו בחזרה לאדם.
הוא מודה לטילה ולחברתה אנדרה שהחזירו לו את בנו.
בינתיים בטירת גולגולת סקלטור נעשה תאב עוצמה ומגלה שבקרוב הייקום ייתיישר בנקודה שבה הכוח ישפיע על כולו.
במקביל, הוא מתנהג באכזריות לאוויל-לין בניסיון להבין כיצד אדם זימן את הכוח בלי החרב שלו.
איש-שריון מצליח לתמרן את אוויל-לין לבגוד סקלטור, לפתות אותו ואז לגנוב ממנו את הכוח - דבר שהופך אותה למכשפה החזקה ביותר ביקום.
כאשר היא מביטה אל חיזיון הכוח היא רואה שהיקום הוא כאוטי, מלא סבל וחסר משמעות, ומחליטה לנצל את רגע ההתיישרות כדי להשמיד את כולו.
במחנה המלך, אדם, טילה והמלך רנדור מתכננים מתקפת נגד.
אדם מגלה לטילה, שהבינה בעצמה, שהיא הבת של הקוסמת ושגם לה יש יכולות קסומות.
הם משכנעים אותה לזמן באופן טלפתי קסום את כל בני איטרניה לקרב אחרון על טירת גולגולת.
למאמץ מצטרף גם סקלטור שנבגד על ידי אוויל-לין וכורת ברית זמנית עם אדם, טילה, אנדרה וחבריהם.
הם משגרים מתקפה על טירת גולגולת, ובזמן שאדם וסקלטור מסיחים את דעתה של אוויל-לין, טילה ואנדרה מתגנבות למרתפי הטירה במטרה שטילה תיכנס לבריכת הכוח הקסומה ותהפוך לקוסמת החדשה של טירת גולגולת.
איש-שריון, שנמלט מכלאו, מציל אותן מעוזריה של אוויל-לין ששומרים על המרתפים.
בזמן שטילה נכנסת לבריכה הקסומה, נראה שמצבם של הגיבורים לא טוב.
אדם וסקלטור לא מצליחים לעצור את אוויל-לין, שקרובה להשמידם, ובחוץ - צבא האלמתים שהקימה אוויל-לין כאשר זימנה את כל המתים מסאבטרניה, מתחיל לתת את אותותיו בצבא איטרניה, ופחד-זוהר קרוב להרוג את המלך רנדור.
אורקו, שנהרג בסאבטרניה כאשר הדף שם את פחד-זוהר, חזר לחיים בעקבות כך, ומתגלה כמכשף חזק במיוחד.
הוא מציל את המלך רנדור מפני פחד-זוהר ומצליח לקחת מאוויל-לין את חרב העוצמה ולתת אותה לאדם, שהופך שוב להי-מן.
בינתיים, טילה נהפכת לקוסמת החדשה ולוקחת את אוויל-לין למאבק קוסמי.
הי-מן עוזר לצבא איטרניה להביס את כוחות האופל ונבגד על ידי סקלטור שתוקף אותו.
הי-מן מביס את סקלטור ומגלה אותו להר-הנחש.
בינתיים, טילה מצליחה לגבור על אוויל-לין ומראה לה שהיקום הוא לא רק סבל חסר משמעות אלא גם יופי, אהבה וחיים.
אוויל-לין נכנעת ומוותרת על הכוח.
אורקו משכנע אותה שהיא השתנתה לטובה והיא מונעת ממנו לשוב לסאבטרניה אחרי שטילה מגרשת לשם את כל אלו שקמו לתחייה.
בסצנת הסיום, הטובים חוגגים את הניצחון בארמונו של המלך רנדור.
המלך רנדור ואיש-שריון מכתירים את אנדרה לאבירת-חיל וטילה ואדם מתקרבים זה לזה, וטילה אומרת שהיא עדיין צריכה אותו בתור האלוף של טירת גולגולת.
בסצנה שלאחר הסיום, סקלטור חוזר להר-הנחש ומגלה שהוא נהפך למקום פולחן עבור "לוח-האם" (Motherboard).
כאשר הוא מנסה להשמיד אותו היא משתלטת עליו ומספחת אותו אליה, ואז מופיע סמל השבט The Horde שבראשו עומד הורדק הרשע, אויבה העיקרי של שי-רה.
שרה מישל גלר – טילה
דידריק באדר – המלך רנדור
באדר מדבב גם את דמותו של טראפ ג'ו
אלישיה סילברסטון – המלכה מרלנה
סטיבן רוט – קריינג'ר/באטל קאט (חתול קרב)
סוזן אייזנברג – קוסמת הטירה גרייסקול
קווין מייקל ריצ'רדסון – ביסט-מן
הנרי רולינס – טרי קלופס
טוני טוד – סקייר גלואו (פחד-זוהר)
הארלי קווין סמית – אילנה
בכנס השנתי של פאוור-קון שנערך בשנת 2019, קווין סמית' חשף שהוא יפיק סדרה מונפשת שתבוסס על הסדרה "הי-מן ואדוני היקום" עבור נטפליקס.
כמו כן, נחשף כי בנוסף להיותו מפיק הסדרה בפועל, סמית' יהיה אמון על כתיבת התסריט לצדם של התסריטאים אריק קרסקו, טים שרידן, דיה מישרא ומארק ברנרדין.
ב-14 בפברואר 2020, אושר רשמית צוות המדבבים של הסדרה, שכולל בין היתר את כריס ווד, מארק המיל, שרה מישל גלר, לנה הידי, אלישיה סילברסטון, קווין קונרוי וטוני טוד.
עם חשיפת פיתוחה והפקתה של הסדרה, נחשף כי אולפני האנימציה "פאוורהאוס" יספקו את שירותיהם עבור הנפשת הסדרה.
המלחין בר מק'קרירי הלחין את הפסקול לסדרה.
ב-13 במאי 2021, מגזין "אנטרטיינמנט ויקלי" הוציא מבט ראשון על הסדרה, יחד עם אישור רשמי לתאריך עליית הסדרה לשידור.
באותו יום, נחשף גם כי נטפליקס תשווק ליין של בובות אקשן בהשראת הסדרה.
הסדרה עתידה לעלות בשני חלקים, 5 פרקים כל אחד, כאשר החלק הראשון, שכלל את חמשת הפרקים הראשונים, עלה לשידור ב-23 ביולי 2021. החלק השני, שכלל את חמשת הפרקים האחרונים, עלה לשידור בסוף 2021.
בינואר 2024 עלתה לנטפליקס סדרת ההמשך: "שליטי היקום: מהפכה" - מיני-סדרה בת 5 פרקים, בה הי-מן וטילה נלחמים נגד סקלטור המחוזק על ידי לוח-האם והשבט של הורדק הרשע.
שליטה קוהרנטית (coherent control) היא שיטה המבוססת על מכניקת הקוונטים ומטרתה לשלוט בתהליכים דינמיים באמצעות אור.
העיקרון הבסיסי בשיטה זו הוא לשלוט על תופעות התאבכות קוונטית, לרוב על ידי עיצוב הפאזה של פולסי הלייזר.
הרעיונות העומדים בבסיס השיטה נפוצו ליישומים שונים ומרובים במס ספקטרומטריה, עיבוד מידע קוונטי, קירור באמצעות לייזר, פיזיקה אולטרה-קרה ועוד.
הרעיון המקורי העומד מאחורי שליטה קוהרנטית הוא הצורך בשליטה בתוצאה של תגובות כימיות, מה שהביא ליצירתן של שתי גישות:
במרחב הזמן – גישת "pump-dump", שבה השליטה היא באמצעות העיכוב בזמן בין פולסים
במרחב התדר – התאבכות של מסלולים, שנשלטת על ידי פוטון יחיד ושלושה פוטונים
שתי שיטות אלה התמזגו לבסוף לכדי יצירתה של תורת שליטה אופטימלית.
זמן לא רב לאחר הצגת, התאוריות החלו נתמכות על ידי תוצאות ניסיוניות.
שתי התפתחויות השזורות זו בזו האיצו את תחום השליטה הקוהרנטית: ברמה הניסיונית, היה זה עיצוב הפולסים על ידי מאפנן אור מרחבי ורתימתו לתחום.
ברמה התאורטית, היה זה הפיתוח של רעיון השליטה באמצעות היזון אוטומטי (שגם לו הייתה ריאליזציה ניסיונית).
ייעודה של השליטה הקוהרנטית הוא לייצר מערכת קוונטית שמוכוונת ממצב התחלתי אל מצב מטרה כלשהו באמצעות שדה חיצוני.
עבור מצב התחלתי ומצב סופי נתונים, השליטה הקוהרנטית מכונה "שליטה ממצב למצב".
הכללה לכך ניתן למצוא בהכוונה סימולטנית של סט שרירותי של מצבים התחלתיים טהורים אל סט שרירותי של מצבים סופיים טהורים, כלומר שליטה באמצעות טרנספורמציה אוניטרית.
יישום זה מניח את היסודות לאופרטור שער קוונטי.
יכולת השליטה במערכת קוונטית סגורה זכתה להתייחסות מידי טארן וקלארק.
המשפט שלהם גורס כי עבור מערכת קוונטית סגורה בעלת ממדים סופיים, המערכת ניתנת לשליטה מוחלטת.
דהיינו, טרנספורמציה אוניטרית של המערכת ניתנת לזיהוי על ידי יישום מתאים של השליטה, אם וכאשר אופרטורי השליטה וההמילטוניאן הלא מופרע מייצרים אלגברת לי של כל האופרטורים האוניטריים.
יכולת שליטה מוחלטת כמוה כשליטה ממצב למצב.
המשימה החישובית שעניינה מציאת שדה שליטה עבור מעבר ספציפי ממצב למצב היא משימה קשה, והיא הופכת לקשה אף יותר ככל שהמערכת גדלה.
משימה זו היא אחת מבין בעיות האינוורסיה בעלות הסיבוכיות החישובית הגדולה ביותר.
המשימה האלגוריתמית של מציאת שדה המחולל טרנספורמציה אוניטרית מתכונתי לעצרת של גודל המערכת.
זאת, מאחר שעל מספר גדול של שדות שליטה ממצב למצב לא להתאבך עם שדות שליטה אחרים במערכת.
נמצא כי פתרון של בעיות שליטה קוונטית אופטימלית, שקול לפתרון של משוואות דיופנטיות.
טענה זו נחזית גם מתוך הפתרון השלילי ל־בעיה העשירית של הילברט (הדנה בבעיות דיופנטיות) לפיו ניתן להסיק שליטה קוונטית אופטימלית איננה יכולה להיות מוחלטת באופן כללי.
בעת הוספת אילוצים למערכת, יכולת השליטה עלולה להידרדר, והדבר ניתן לכימות.
לדוגמה אפשר לשאול מהו הזמן המינימלי הנדרש על מנת להשיג מטרה מסוימת באמצעות שליטה, מה שידוע בתור "גבול המהירות הקוונטית".
הגישה הקונסטרוקטיבית עושה שימוש בסט של שדות שליטה שנקבעו מראש ועבורם מתקבלות תוצאות ידועות.
סכמת ה"pump dump" במרחב הזמן, שהומצאה על ידי דוד טנור, רוני קוזלוב וסטיוארט רייס (אנ'), וסכמת ההתאבכות של שלושה פוטונים כנגד אחד במרחב התדר, הן הדוגמאות הבולטות המייצגות גישה זו.
גישה קונסטרוקטיבית נוספת מתבססת על אדיאבטיות: מעבר ראמאן אדיאבטי מאולץ (STIRAP) משתמש במצב עזר על מנת לקבל שליטה מוחלטת במעבר ממצב למצב.
שליטה אופטימלית מחפשת אפוא את שדה השליטה האופטימלי הנדרש עבור הכוונת מערכת קוונטית אל המטרה.
עבור שליטה ממצב למצב, המטרה מוגדרת כחפיפה המקסימלית של פונקציית הגל בזמן סופי עם המצב הסופי אליו מוכוונת המערכת (המצב ההתחלתי היה :
להמילטוניאן התלוי בזמן, האמון על השליטה במערכת, ישנה הצורה האופיינית הבאה:
כאשר הוא שדה השליטה ו- אופרטור הדיפול.
שליטה אופטימלית מתרחשת כאשר ישנו פתרון למשוואה מסוימת עבור השדה , תוך שימוש בחשבון וריאציות ובכופלי לגראנז'.
נכתוב פונקציונל חדש, המוגדר כך:
כאשר הוא כופל לגראנז' דמוי פונקציית גל, ו- הוא פרמטר האחראי על גודל האינטגרל.
וריאציה של הפונקציונל ביחס ל- ול- מוביל לקבלתן של שתי משוואות שרדינגר מצומדות: משוואת שרדינגר ישירה עבור עם תנאי ההתחלה , ומשוואה הפוכה עבור כופל הלגראנז' עם תנאי סיום .
מציאת פתרון למשוואות אלה דורשת שימוש בגישה איטרטיבית.
יש ליישם אלגוריתמים שונים על מנת לקבל את שדה השליטה, דוגמת שיטת קרוטוב.
כמו כן, פותחה שיטה חלופית שהיא לוקאלית בזמן, ובה בכל צעד זמן, השדה מחושב כך שהוא מכוון את המצב למטרה.
שיטה נוספת שקשורה לכך, נקראת "מעקב" (tracking).
בין יישומיה של שליטה קוהרנטית ניתן למנות:
בהיותה אבן פינה שאפשרה פריצות דרך בטכנולוגיות קוונטיות, שליטה קוהרנטית אופטימלית עודנה ממשיכה להתפתח ולהתרחב לתחומים מגוונים בפיזיקה, בכימיה ואף בדימות רפואי.
שליטה בכפייה המכונה גם יחסי התעללות או התנהגות שתלטנית היא מעשה או דפוס פעולות של תקיפה, הפחדה, השפלה, או מעשה התעללות אחר שנעשה כדי לפגוע, להעניש, או להפחיד את הקורבן.
המונח נטבע לראשונה על ידי פרופסור איוון סטארק.
שליטה כפייתית אינה צורה מתונה של אלימות במשפחה אלא המסד שעליו נבנים יחסי התעללות.
שליטה כפייתית היא שיוצרת את התנאים הפסיכולוגיים שמאפשרים ליחסי התעלות להתקיים ולהתדרדר, ולעיתים להוביל לתוצאות הרות אסון.
המונח "שליטה בכפייה" מדגיש את אופייה השיטתי והמתמשך של השליטה ואת מגוון הטקטיקות שבהן משתמש הפוגע במטרה להגביל את עצמאות הקורבן, בהן "כל פיסת ידע שיש לו על הקורבן: הכנסות, שיחות הטלפון, בעיות רפואיות, פחדי ילדות וטראומות, תשוקות מיניות או פעולות אסורות".
כדי להמחיש את אופייה החמקמק ובו-זמנית העוצמתי של השליטה באמצעות טקטיקות כפייה אלו, במקביל לדרישות שונות ואיומים של הדמות המתעללת נוכח אי-ציות, פותח הדימוי "כלוב בלתי נראה" (invisible cage) לתיאור תחושת הקורבן.
הדימוי מבטא את הקושי של הקורבן לזהות את מצבו, לשתף בו ולהסבירו לסביבה הקרובה, ואף להוכיח את תחושותיו כדי לקבל הכרה ממסדית.
לכך מתווסף גם השימוש בילדים כטקטיקה להמשך השליטה.
אף שמונח זה וההתנהגויות הרבות הנכללות בתוכו אינו בהכרח מסביר או עונה על קריטריונים של הפרעות אישיות שונות, לעיתים מכונים מעשים או דפוסים אלה ברשתות החברתיות "התעללות נרקיסיסטית ו/או פסיכופתית".
(בון) שליט הגבול המזרחי הוא ספר קומיקס מאת המחבר והמאייר ג'ף סמית', הכותר החמישי בסדרת ספרי בון.
הספר פורסם באנגלית בשנת 1998 ובעברית ב־2010 בתרגום אורנה כץ.
במהלך ניסיון להחזיר גור עכבראשים לביתו בהרי המזרח, בני בון וסמיילי נתקלים בטעות בשני עכבראשים עוינים.
הם נמלטים מהם בעזרתו של שליט הגבול המזרחי, אריה בשם "שונרא".
שונרא מספר להם כי "מכוסת הראש", דמות אפלה מסתורית, חושדת בבלופר בון ומעוניינת לפגוע בו.
הוא מלווה את בני בון ואת סמיילי בהמשך דרכם במעלה ההרים, יחד עם שלושת הבנים של גברת פוסום, שהתיידדו עם בני בון וסמיילי בכרך הקודם, ודביבון בשם רודריק.
החבורה מחפשת מחסה במערה בצלע ההר ומוצאת מעבר סודי אל מקדש נטוש שנבנה על ידי עכבראשים.
הם נלכדים בידי מנהיג העכבראשים, קינגדוק, ושני עכבראשים נוספים, שמובילים אותם לאורך שביל על צוק רעוע.
נחיל ארבה מופיע ומנסה להפיל את בני בון מהצוק, אבל מדליון שסבתא בן העניקה לבון מבריח את הנחיל.
יחד עם הנחיל נעלם גם קינגדוק, שהיה הזיה שנוצרה באמצעות קסם הארבה.
העכבראשים יורדים עם בני בון וחבריו מההרים כאשר שונרא עוקב אחריהם ומצותת להם מבלי ידיעתם.
במהלך המסע העכבראשים חושפים כי "מכוסת הראש" עומדת מאחורי הארבה וההזיות שגרם.
שונרא מופיע ומורה להם לחזור אל מעלה ההר.
קינגדוק מופיע ושונרא נלחם איתו ומפיל אותו מהצוק בזמן שהחבורה בורחת.
לאחר מכן גור העכבראשים מצטרף לשאר העכבראשים, שנושאים את קינגדוק מחוסר ההכרה בחזרה אל ממלכתו.
הבנים של גברת פוסום וחבריהם עוזבים את החבורה, ובני בון וסמיילי חוזרים אל העמק.
בן דודם של בלופר וסמיילי בון.
הבנים של גרבת פוסום - שלושת בניה הפוסומים הקטנים של גברת פוסום.
חברים של סמיילי ובני בון, וכך גם של רודריק.
רודריק - דביבון שרוצה להתנקם בעכבראשים.
חבר של בניה של גברת פוסום, מכיר את ההרים המזרחיים.
חברים של רודריק - כ-20 חיות קטנות.
חברים של רודריק שהולכים אחריו לכל מקום.
שונרא - אריה ענק, שליט הגבול המזרחי.
בון וסמיילי בון מכנים אותו "שן רע".
אויב של קינגדוק ושל הדרקונים.
מלוויל - גור העכבראשים שסמיילי בון ובני בון מחזירים להרים המזרחיים.
העכבראשים - קבוצת יצורים שעירים שרודפים אחרי בון, סמיילי בון, ת'ורן וסבתא-בן.
קינגדוק - מנהיג העכבראשים, תחת פיקודו של שר הארבה.
שליחים מיוחדים למאבק באנטישמיות הם נציגים רשמיים שמונו בידי ממשלות או גופים בין־לאומיים, שתפקידם לפתח וליישם מדיניות להתמודדות עם אנטישמיות, לעקוב אחר גילויי שנאת יהודים, ולקדם חינוך, חקיקה ושיתופי פעולה בנושא.
שליחים אלו פועלים מול מוסדות מדינתם, ארגונים יהודיים וגורמים בין־לאומיים, ומשמשים כתובת מרכזית לקידום המאבק בתופעה בזירה המדינית והציבורית.
נכון ליולי 2024, לפחות שלושים מדינות ברחבי העולם מינו שליחים מיוחדים או מתאמים ייעודיים לנושא.
בשנת 2019 הוקם "הפורום של שליחים מיוחדים ומתאמים למאבק באנטישמיות" (SECCA), הפועל בחסות הקונגרס היהודי העולמי, ומשמש פלטפורמה לשיתוף פעולה בין־מדיני, להחלפת מידע ולתיאום יוזמות בתחום.
באפריל 2022 מינה שר החוץ דאז יאיר לפיד את נועה תשבי לתפקיד לא־בשכר של שליחה מיוחדת למאבק באנטישמיות ולמאבק בדה־לגיטימציה של ישראל במשרד החוץ.
מינוייה התקבל בברכה על ידי חברי הקונגרס האמריקאי וארגונים יהודיים שונים.
במהלך כהונתה לא עמדו לרשותה צוות או תקציב ייעודי.
המינוי עורר ביקורת מצד התנועה לאיכות השלטון, שטענה כי מינוי לתפקיד במשרד ממשלתי מחייב הליך מכרז וכי במקרה זה לא התקיים הליך מנהלי תקין.
משרד החוץ השיב כי התקנות פוטרות אותו מחובת מכרז, אולם בתנועה טענו כי הפטור אינו חל על מינוי עובדים, ודרשו הבהרות על הליך הבחירה.
באפריל 2023 סיימה תשבי את תפקידה, ובמקומה מונתה מיכל קוטלר-וונש, עורכת דין ופעילה בתחום זכויות האדם, ששימשה בעבר כחברת הכנסת.
קוטלר-וונש תומכת בהגדרה העובדת של אנטישמיות של כוח המשימה הבין-לאומי להנצחת זכר השואה (IHRA).
ב-2004 התקבל בקונגרס חוק סקירת האנטישמיות העולמית, אשר יצר את משרד השליח המיוחד למעקב ולמאבק באנטישמיות (Office of the Special Envoy to Monitor and Combat Antisemitism, SEAS) במחלקת המדינה של ארצות הברית.
המשרד מופקד על מעקב אחר מגמות של אנטישמיות ברחבי העולם ועל קידום מאמצים מדיניים ומשפטיים להתמודדות עמן.
השליח המיוחד הראשון הושבע לתפקיד בשנת 2006. בשנת 2021 הועלה התפקיד לדרגת שגריר.
בשנת 2020 מונה אירווין קוטלר, לשעבר התובע הכללי של קנדה ושר המשפטים, לשליח המיוחד הראשון של קנדה לנושא זיכרון השואה ולמאבק באנטישמיות (Special Envoy on Preserving Holocaust Remembrance and Combatting Antisemitism).
קוטלר, משפטן ופעיל זכויות אדם בולט, כיהן בתפקיד עד אוקטובר 2023, אז סיים כהונה בת שלוש שנים.
במקומו מונתה הדיפלומטית דבורה ליונס, שכיהנה בעבר כשגרירת קנדה בישראל וכראש משלחת האומות המאוחדות באפגניסטן.
ליונס צפויה לכהן בתפקיד במשך שנתיים.
באוקטובר 2015, בתגובה לעלייה בשיעורי אנטישמיות באירופה, יצרה הנציבות האירופית את משרת מתאם המאבק באנטישמיות (Coordinator on combating antisemitism).
בדצמבר אותה שנה מונתה לתפקיד קתרינה פון שנורביין, פקידה גרמנית בכירה בנציבות, על ידי סגן הנשיא הראשון דאז פרנס טימרמנס.
תחומי אחריותה כוללים שמירה על קשר עם קהילות יהודיות וארגונים יהודיים ברחבי אירופה, הצעת ויישום מדיניות להתמודדות עם האנטישמיות, קידום הוראת השואה, וטיפוח חיי הקהילה היהודית במדינות האיחוד.
בשנת 2019, ייסדה תרזה מיי, שכיהנה אז כראש ממשלת בריטניה, את תפקיד יועץ הממשלה הבריטית לענייני אנטישמיות (UK Government Adviser on Antisemitism).
התפקיד היה ללא שכר, אך כלל תקציב שנתי של כ-100,000 ליש"ט לכיסוי הוצאות, וזכה לתמיכה מ"קרן המדיניות למאבק באנטישמיות" (Antisemitism Policy Trust).
לתפקיד מונה חבר הפרלמנט מטעם הלייבור,, לכהונה של חמש שנים, שאמורה הייתה להסתיים ב-1 ביולי 2024. עם זאת, כהונתו הוארכה, ובמרץ 2025 הוחלט להאריך אותה בשישה חודשים נוספים.
במהלך כהונתו, ג'ון מאן פרסם מספר דוחות משמעותיים:
Understanding Jewish Experience in Higher Education - דוח מ־2023 של כוח משימה פרלמנטרי על חוויות יהודים במוסדות להשכלה גבוהה, הכולל המלצות ממשיות ותוכנית עבודה (Good Practice Guide).
שליטי היקום הוא סרט גיבורי-על אמריקאי המבוסס על זיכיון של "מאטל" באותו השם.
הסרט בוים על ידי טראוויס נייט על פי תסריט מאת כריס באטלר ומככב בו ניקולס גאליצין בדמותו של הנסיך אדם / הי-מן, לצדם של קמילה מנדס, אליסון ברי, אידריס אלבה, מורנה בקארין, יוהנס האוקור יוהאנסון וג'ארד לטו.
הסרט עתיד לעלות לאקרנים בארצות הברית ב-5 ביוני 2026.
חלליתו של אדם גלן בן ה-10 מתרסקת בכוכב-הבית ממנו אמו הגיעה, כדור הארץ, בנחיתת חירום המפרידה בינו לבין חרב הכוח של אביו.
שני עשורים לאחר מכן, אדם מוצא את חרבו בחזרה ולוקח על עצמו את זהותו של הי-מן, בזמן שהוא נלחם למען כוכב-הבית שלו, איטרניה, נגד כוחותיו של סקלטור, דודו למחצה הזומם להשתלט על הממלכה.
ניקולס גאליצין – הנסיך אדם גלן / הי-מן, צאצא של המלך ד'ואן גרייסקול.
קמילה מנדס – טילה, קפטן המשמר המלכותי, בתו המאומצת של איש-שריון וה של הי-מן.
ג'ארד לטו – קלדור / סקלטור, אחיו למחצה של רנדור, הזומם להשתלט על איטרניה.
אליסון ברי – פרופסור אוולין פאוורס / אוויל-לין, מכשפה מרושעת ויד-ימינו של סקלטור, המתחזה לפרופסור באוניברסיטה בה אדם לומד.
אידריס אלבה – דאנקן / איש-שריון, יד-ימינו של הי-מן ואביה המאמץ של טילה.
סם סי וילסון – קרוניס / טראפ-ג'או, קיבורג ומומחה לנשקים.
הפתור ג'וליוס ביורנסון – איש-עז
קוג'ו אטה – טרי-קלופס, צייד ראשים וסייף.
מורנה בקארין – טילה-נה / הקוסמת, הקוסמת של טירת גרייסקול ואמה הביולוגית של טילה.
יוהנס האוקור יוהאנסון – מלקולם / פיסטו, אחיו הצעיר של דאנקן ודודה המאמץ של טילה.
ג'יימס פיורפוי – המלך רנדור, שליט איטרניה ואביו של אדם.
שרלוט ריילי – המלכה מרלנה גלן, אסטרונאוטית לשעבר מכדור הארץ, אשתו של רנדור ואמו של אדם.
ג'ון שו ג'אנג – ראם-מן
סשיר זאמטה – סוזי, ידידתו של אדם.
בשנת 2007, דווח לראשונה על פיתוחו של סרט לייב אקשן עבור זיכיון "הי-מן ושליטי היקום" בבימויו של ג'ון וו.
על אף שמועות רבות בנוגע למצב ההפקה והתקדמות תהליך הליהוק, הפרויקט מעולם לא אושר באופן רשמי ונוסף לכך, לפי הדיווחים, זכויות פיתוחו של הסרט שבו ל"מאטל".
בספטמבר 2009, רכשו "סרטי סוני" מ"האחים וורנר" את הזכויות להפקת העיבוד הלייב אקשן לאחר ש"מאטל" והמפיק ג'ואל סילבר, שהיה מעורב בעבר בפיתוחו של הסרט פוטנציאלי, נקלעו לאי-הסכמות בנוגע לפיתוח הסרט.
על פיתוח הסרט מחדש עבור חברת האולפנים"סרטי קולומביה" שנמצאת בבעלות "סוני", הופקדו המפיקים טוד בלק, ג'ייסון בלומנטל וסטיב טיש.
באפריל 2010, שכרו "סוני" את התסריטאים מייק פינץ' ואלכס ליטבק על מנת לכתוב את התסריט, ונמסר על בימוי הסרט עדיין מופקד ג'ון סטיבנסון, שנשכר לתפקיד זה עוד בשלב פיתוח הסרט אצל "האחים וורנר".
במאי 2009, הוכרז כי מייק פינץ' ואלכס ליטבק יוחלפו על ידי אוון דאגרטי, וכי את הסרט עדיין עתיד לביים סטיבנסון.
בשלהי 2012, דווח כי הבמאי ג'ון מ.
צ'ו נמצא במשא ומתן על בימוי הסרט.
בנוסף, נשאל דולף לונדגרן, שגילם במקור את דמותו של הי-מן בסרט "שליטי היקום" (1987) לגבי ליהוקו הפוטנציאלי לגילום דמותו של המלך רנדור.
באוקטובר 2012, נשכר ריצ'רד ונק לשכתב את התסריט.
במרץ 2013, הצהיר צ'ו כי פיתוח הסרט עדיין נמצא בשלבים ראשוניים, וכי עלילתה תשמש כסיפור מקור.
באוקטובר 2013, דיווח ה"הוליווד ריפורטר" כי את התסריט לסרט, שעלילתו תתרחש באיטרניה, יכתוב התסריטאי טרי רוסיו; בדיווח נקבע כי צ'ו לא יביים את הסרט.
בינואר 2014, דווח על ידי "Schmoes Know" כי הבמאים ג'ו קורניש, ריאן ג'ונסון, אנדרס מוסקייטי, קירק דאמיקו, כריס סנדרס, פיל לורד וכריסטופר מילר ממוקמים ברשימת המועמדים של האולפנים לבימוי הסרט.
בפברואר 2014, דווח כי הבמאים מייק קייהיל, ג'ף ודלו, הראלד זווארט וכריס מקיי נמצאים ברשימת המועמדים הקצרה.
באפריל, דווח כי ודלו נשכר לבימוי הסרט ושכתוב התסריט.
באוגוסט 2015, הוכרז כי התסריטאי כריסטופר יוסט נשכר לכתוב מחדש את התסריט.
בינואר 2016, דווח על ידי "Deadline Hollywood" כי הבמאי מקג'י יהיה אמון על בימוי הסרט ופיקוח שכתוב התסריט האחרון שנכתב על ידי פינץ' וליטבק, כמו כן גם שדבון פרנקלין צורף כמפיק לצוות ההפקה.
ביוני 2016, צייץ קלן לוץ בטוויטר שיש לו פגישה גם עם מקג'י וגם עם מרי ויולה לגבי תפקידו של הי-מן.
באפריל 2017, הוכרז שהסרט יעלה לאקרנים ב-18 בדצמבר 2019. במקביל, דווח כי מקג'י פרש מבימוי הסרט, וכי דייוויד ס.
גויר נשכר לשכתב את התסריט.
בדצמבר 2017 דווח כי גויר נשכר לבימוי הסרט בנוסף לכתיבת התסריט.
בפברואר 2018, דווח על ידי "וראייטי" שגויר החליט לעזוב את תפקידו כבמאי במטרה להתמקד בפרויקטים אחרים, אך יישאר כמפיק בפועל וכתסריטאי; עוד דווח על ידם כי האולפנים מרוצים מאוד מהתסריט שהגיש, ובמקביל נפגשים עם במאים מחליפים פוטנציאליים.
קרלוס הואנטה, לשעבר אמן בחברת "Industrial Light and Magic", נשכר על ידי גויר לעבוד על הסרט, אולם בראיון, הואנטה ציין כי "סוני" חשה שהתסריט של גויר יהיה יקר מדי להפקה, שכן גויר כתב את עלילת הסרט בקנה מידה אפי הדומה לשל טרילוגיית "שר הטבעות".
באפריל 2018, דיווח "וראייטי כי האחים ארון ואדם ניי יופקדו על בימוי הסרט.
בינואר 2019, נמסר כי התסריט ישוכתב ידי התסריטאים ארט מרקום ומאט הולוואי.
במרץ 2019, דווח כי השחקן נואה סנטינאו נמצא במשא ומתן על גילום דמותו של הי-מן, ובאפריל 2019, דבר ליהוקו לתפקיד אושר רשמית.
עם זאת, באפריל 2021, דווח שסנטינאו פרש מהפקת הסרט.
בינואר 2022, הוכרז כי שירות הזרמת המדיה "נטפליקס רכשה רשמית את זכויות העיבוד מ"סוני", לאחר שהפיקה את סדרות ההנפשה "שליטי היקום: הגילוי" ו"שליטי היקום: מהפכה", כשלתפקיד הראשי לוהק קייל אלן.
כמו כן, נחשף כי האחים ניי ודייוויד קלהם כתבו טיוטה חדשה לתסריט.
באוקטובר 2022, אלן הצהיר במסגרת קידום הסרט "רוזלין" (2022) כי הוא מתאמן כשש שעות ביום כהכנה לתפקיד.
ביולי 2023, נמסר כי "נטפליקס" ביטלה את הפקת הסרט, לאחר שהוציאה עליו 30 מיליון דולר, תוך ציון חששות תקציביים, מה שהוביל את "מאטל" לחפש קונה חדש והביא לכך שהאחים ניי לא שימשו עוד בתור במאי הסרט.
בנובמבר 2023, נחשף כי אולפני אמזון שואפים לרכוש את זכויות הפקת והפצת הסרט.
בפברואר 2024, הוכרז כי הבמאי טראוויס נייט נמצא במשא ומתן על החלפת האחים ניי במלאכת בימוי הסרט, וכי את התסריט החדש ישכתב התסריטאי כריס באטלר.
במאי 2024, אושר רשמית כי נייט יביים את הסרט עבור אולפני אמזון.
נוסף לכך, נמסר כי ניקולס גאליצין יחליף את אלן בגילום דמותו של הי-מן.
באוגוסט 2024, נמסר על ליהוקה של קמילה מנדס לצוות השחקנים הראשי.
בספטמבר 2024, דווח על ליהוקה של אליסון ברי, וכי ג'ארד לטו נמצא במשא ומתן על גילום דמותו של סקלטור, האנטגוניסט הראשי.
בנובמבר 2024, נמסר על ליהוקו של אידריס אלבה לצוות השחקנים, ובדצמבר 2024, אושר רשמית ליהוקו של לטו, לצד ליהוקם של סם סי וילסון, הפתור ג'וליוס ביורנסון וקוג'ו אטה.
בפברואר 2025, לאחר תחילת הצילומים, נמסר על ליהוקם של מורנה בקארין, יוהנס האוקור יוהאנסון, ג'יימס פיורפוי, שרלוט ריילי, ג'ון שו ג'אנג, סשיר זמאטה וכריסטיאן וניפולה לצוות השחקנים.
צילומי הסרט החלו ב-6 בינואר 2025, בלונדון, ועליהם הופקד צלם הקולנוע פביאן וגנר.
במקור, התעתדו הצילומים להתחיל באמצע יולי 2019 בפראג, ולאחר מכן, בעקבות הגיהנום הפיתוחי שעברה הפקת הסרט, נדחו צילומיו לקיץ 2022, ולאפריל 2023.
הסרט עתיד לעלות לאקרנים בארצות הברית ב-5 ביוני 2026, בהפצת אולפני אמזון.
במקור, התעתד הסרט לעלות לאקרנים ב-5 במרץ 2021, בהפצת "סרטי סוני", אך בהמשך תאריך זה ניתן לסרט "אנצ'רטד" (2021).
שליטה עכבתית הידועה גם כעיכוב תגובה, היא יכולת קוגניטיבית מרכזית, הנחשבת לחלק מן התפקודים הניהוליים של המוח.
היא מאפשרת לאדם לדכא או לעכב תגובות מיידיות, אינסטינקטיביות או דומיננטיות, לגירויים מסוימים.
מטרת העיכוב היא לאפשר בחירה של תגובה הולמת ויעילה יותר, שתְּקַדֵּם השגת מטרות רצויות.
במהותה, בקרה מעכבת היא המנגנון שמונע מאיתנו לפעול מתוך דחף או הרגל, ומעניק לנו את הזמן והיכולת לשקול חלופות ולבחור את דרך הפעולה המתאימה ביותר, בהתאם למצב ולמטרותינו.
שליטה עצמית היא היבט חשוב של השליטה העכבתית.
לדוגמה, דיכוי מוצלח של התגובה ההתנהגותית הטבעית לאכילת עוגה, כאשר אדם משתוקק לה בזמן דיאטה, דורש שימוש בבקרה מעכבת.
שליטה עכבתית נפגעת הן בהתמכרות והן בהפרעת קשב, ריכוז והיפראקטיביות.
אצל מבוגרים בריאים ואנשים שסובלים מהפרעת קשב וריכוז, הבקרה העכבתית משתפרת בטווח הקצר עם מינונים נמוכים (טיפוליים) של מתילפנידאט או של אמפטמין.
אפשר לשפר את השליטה העכבתית בטווח הארוך גם באמצעות פעילות גופנית אירובית עקבית.
בחן בקרה מעכבת הוא מבחן נוירופסיכולוגי המודד את יכולתו של אדם לעקוף את תגובתו ההתנהגותית הטבעית, הרגילה או הדומיננטית לגירוי, על מנת ליישם התנהגויות אדפטיביות יותר, המוכוון מטרה (goal-oriented).
חלק מהמבחנים הנוירופסיכולוגיים המודדים שליטה מעכבת כוללים את משימת סטרופ, את משימת ההתחלה־ולא־ההתחלה, את משימת סיימון, את משימת פלנקר, את משימות האנטי־סקאדה, את משימות עיכוב הסיפוקים ואת משימות אות העצירה.
לנשים נוטה להיות יכולת בסיסית גדולה יותר להפעיל שליטה מעכבת על התנהגויות לא רצויות או הרגליות, והן מגיבות באופן שונה לגורמים סביבתיים מווסתים בהשוואה לגברים.
לדוגמה, האזנה למוזיקה נוטה לשפר באופן משמעותי את קצב עיכוב התגובה אצל נשים, אך מפחיתה אותו אצל גברים.
זוהי רשימה של כל השליטים בהיסטוריה של רוסיה.
הרשימה כוללת את נסיכי נובגורוד, הנסיכים הגדולים של קייב, הנסיכים הגדולים של ולדימיר, הנסיכים הגדולים של מוסקבה, קיסרי רוסיה, שליטי ברית המועצות ונשיאי הפדרציה הרוסית.
הרשימה מתחילה בנסיך החצי-אגדי של נובגורוד - רוריק, בערך באמצע המאה ה-9 (862) וסופה בימינו אלה.
הפטריארך של מוסקבה, שהוא ראש הכנסייה האורתודוקסית הרוסית, שימש גם כמנהיג רוסיה מעת לעת, בדרך כלל בתקופות של תהפוכות פוליטיות, כמו בתקופת הכיבוש הפולני והאינטררגנום של 1610–1613.
הארץ הידועה כיום כרוסיה הייתה מאוכלסת על ידי עמים מזרח סלאביים שונים לפני המאה התשיעית.
המדינות הראשונות שהפעילו הגמוניה באזור היו אלה של אנשי רוס, נורדים ורנגים שעברו לאזור שהיום נקרא רוסיה בזמן כלשהו במאה התשיעית, והקימו מספר מדינות שבראשן רוס בסביבות 830. מעט ידוע על נסיכות רוס מעבר לקיומה, כולל היקף שטחה או כל רשימה מהימנה של חאגאנים (שליטים).
באופן מסורתי, המדינה הרוסית קשורה לרוריק, מנהיג רוס של הולמגרד (מאוחר יותר נקראה בשם נובגורוד).
יורשו של רוריק - אולג העביר את בירתו לקייב, והוא מייסד רוס של קייב.
במהלך המאות הבאות, המשרות החשובות ביותר היו הנסיך הגדול של קייב והנסיך הגדול של נובגורוד אשר מחזיקן (לעיתים קרובות אותו אדם) יכול היה לטעון להגמוניה.
בתחילת המאה ה-11 הייתה מדינת רוס מקוטעת לסדרה של נסיכויות קטנות אשר נלחמו זו בזו ללא הרף.
בשנת 1097, המועצה של ליובך ייסדה רשמית את האופי הפדרלי של רוסיה.
במאה ה-12, הדוכסות הגדולה של ולדימיר הפכה לנסיכות הדומיננטית, והוסיפה את שמה לאלה של נובגורוד וקייב, והגיעה לשיאה עם שלטונו של אלכסנדר נבסקי.
אחרי אלכסנדר נבסקי, פוצל שוב האזור למדינות קטנות, אם כי הדוכסות הגדולה של מוסקבה, שנוסדה על ידי בנו הצעיר של אלכסנדר נבסקי, דניאל, החלה לגבש את השליטה על כל השטח הרוסי.
לאחר כיבושי המונגולים של המאה ה-13, כל הנסיכויות הרוסיות היו מעין וסאליות של האימפריה המונגולית.
הרוסים החלו לדרוש ולהשיג את עצמאותם מן המונגולים, בתהליך שהגיע לשיאו כשאיוון הגדול של מוסקבה מכריז למעשה על עצמאותה של נסיכותו.
הנסיך הגדול האחרון של מוסקבה - איוון האיום ייסד את התפקיד צאר של כל הרוסים בשנת 1547.
שםתקופת חייםתקופת שלטוןהערותשושלתתמונהעבריתרוסיתהתחלהסיוםרוריקРюрик830 - 879862879מייסדה של רוס - נחשב לאבי האומה הרוסית.
במקור ורנג.שושלת רוריקאולגОлег855 - 912879912קרוב משפחתו של רוריק, עוצר בנו של רוריק, איגור.שושלת רוריק
שםתקופת חייםתקופת שלטוןהערותשושלתתמונהעבריתרוסיתהתחלהסיוםאסקולד ודירАскольд и Дирהמאה ה-9842 או 862882מפקדי צבאו של רוריק, אסקולד היה צאצא של שושלת קיי, ששלטה באזור לפני רוריק.שושלת קיי
(אסקולד)אולגОлег855 - 912879912יורשם של אסקולד ודיר, כעוצר בנו של רוריק.שושלת רוריקאיגורИгорь878 - 945913סתיו
הנסיך הרוסי הראשון שמוזכר גם בכתבים הביזנטיים והיוונים מהתקופה.שושלת רוריקאולגהОльга890 - 969945962אשתו של איגור, שלטה תחילה כעוצרת לבנה ומשנת 962 כנסיכה.
השליטה הראשונה ברוסיה שקיבלה על עצמה את הנצרות.שושלת רוריקסוויאטוסלאב הראשוןСвятослав942 - 972סתיו
972בנו של איגור ונכדו של רוריק.
נהרג בקרב מול פצ'נגים על נהר הדנייפר.שושלת רוריקיארופולק הראשוןЯрополк I Святославич950 - 980מרץ
980בנו של סוויאטוסלאב הראשון.שושלת רוריקולדימיר הראשון "הקדוש"Володимѣръ Свѧтославичь958 - 101511 ביוני
1015הפך את הנצרות לדת הרשמית ברוסיה.שושלת רוריקסוויאטופולק הראשוןСвѧтоплъкъ980 - 101915 ביולי
1016בנו של יארופולק הראשון, במהלך שלטונו נכבשה רוס של קייב בידי פולין.שושלת רוריקיארוסלאב הראשוןꙖрославъ Володимировичъ Мѫдрꙑи978 - 1054סתיו
1018בנו של ולדימיר הראשון.שושלת רוריקסוויאטופולק הראשוןСвѧтоплъкъ980 - 101914 באוגוסט
מדינת ולדימיר-סוזדל הפכה לדומיננטית בין הנסיכויות הקטנות שנוצרו מן הפירוק של רוס של קייב.
כתר של הנסיך הגדול של ולדימיר הפך לאחד משלושת הכתרים (יחד עם קייב ונובגורוד) שהיו בידי השליטים החשובים ביותר בקרב האצולה הרוסית.
בעוד ולדימיר נהנית מהגמוניה לזמן מה, גם היא התפוררה לסדרה של מדינות קטנות.
החשובה שבהם הפכה לדוכסות הגדולה של מוסקבה, שהתפתחה בסופו של דבר לצארות של רוסיה.
שםתקופת חייםתקופת שלטוןהערותשושלתתמונהעבריתרוסיתהתחלהסיוםאנדרי בוגולובסקיАндрей Боголюбский1110 - 117415 במאי 115729 ביוני 1174בנו של יורי הראשון, השליט הראשון של נסיכות ולדימיר.
נהרג בקרב זמן קצר לאחר שתפס את השלטון מדודו סוויאטוסלאב.
אלכסנדר נייבסקי, הנסיך הגדול של ולדימיר, הטיל על בנו דניאל את האחריות על השטח שמסביב למוסקבה ולהקים את מדינת מוסקבה, שהייתה מדינה וסאלית של נסיכות ולדימיר-סוזדאל.
בנו של דניאל, איוואן, הקים את הנסיכות כמדינה הבכירה בין המדינות הרוסיות.
שליטים מאוחרים יותר של מוסקבה צברו כוח, שהגיע לשיאו עם איוואן השלישי שפרק את העול המונגולי מעל רוסיה וכבש את רוב המדינות הרוסיות האחרות.
בנו וסילי השלישי השלים את המשימה ואיחד את כל רוסיה על ידי חיסול המדינות העצמאיות האחרונות בשנות ה-20. בנו של וסילי, איוון האיום איחד סופית את רוסיה, והפך לצאר של כל הרוסים בשנת 1547.
איחד את מרב הנסיכויות הקטנות סביב מוסקבה ולמעשה הקים את ממלכת רוסיה.
שחרר סופית את השטחים מהחאנים.
החל בבניית הקרמלין, על שום פועלו ותקופת שלטונו הארוכה מכונה "איוואן הגדול".שושלת רוריקוסילי השלישיВасилий III Иванович1479 - 15336 בנובמבר 150513 בדצמבר 1533בנו של איוואן השלישי, הראשון להיקרא אימפרטור - קיסר.שושלת רוריקאיוואן הרביעיИва́н Васи́льевич1530 - 158413 בדצמבר 153328 במרץ 1584בנו הבכור של וסילי השלישי.
משך מלכותו הרשמי היה הכי ארוך בין כל השליטים בהיסטוריה הרוסית, 50 שנים ו-105 ימים, מכונה "איוואן האיום".שושלת רוריק
בשלטון איוואן השלישי הפכה הדוכסות הגדולה של מוסקבה למדינה הרוסית הדומיננטית, איחדה את כל המנהלים הרוסיים שנותרו תחת כיבושה, וכבשה אדמות הרחק מהעיר מוסקבה.
בעוד איוואן השלישי הפך לשליט על כל רוסיה, המצב לא הוכר רשמית עד שנכדו איוון הרביעי ייסד את התואר "צאר" ב-1547.
התאריכים המצוינים כאן הם לפי הלוח היוליאני, אשר שימש ברוסיה עד המהפכה.
שםתקופת חייםתקופת שלטוןהערותשושלתתמונהעבריתרוסיתהתחלהסיוםאיוואן הרביעיИва́н Васи́льевич1530 - 1584כצאר:
משך מלכותו הרשמי היה הכי ארוך בין כל השליטים בהיסטוריה הרוסית, 50 שנים ו-105 ימים, מכונה "איוואן האיום".שושלת רוריקסימאון בקבולטוביץ'Симеон Бекбулатовичהמאה ה-16 - המאה ה-1715751576כבש את רוס של קייב.שושלת קאסיםפיודור הראשוןФёдор I Иванович1557 - 159828 במרץ 158417 בינואר 1598בנון של איוואן הרביעי, האחרון לשושלת רוריק.
הוא ואשתו לא הביאו בנים זכרים ולא נמצא יורש.שושלת רוריק
לאחר מותו של פיודור הראשון, האחרון לשושלת רוריק, נפלה רוסיה למשבר רצוף המכונה "תקופת הצרות".
כיוון שפיודור לא השאיר יורשים זכרים, הפרלמנט הפיאודלי בחר את גיסו בוריס גודונוב להיות צאר.
עקב רעב כבד, התדרדר השלטון לכדי אנרכיה.
שורה של מתחזים, הידועים כ"דמיטרים כוזבים", טענו כל אחד כי הוא אחיו הצעיר של פיודור, עם זאת, רק המתחזה הראשון אי פעם החזיק את התואר "צאר".
דודן רחוק של פיודור, ואסילי שויסקי, שלט גם במשך זמן מה.
בתקופה זו היו הכוחות הזרים מעורבים עמוקות בפוליטיקה הרוסית, בהנהגתם של מלכי ואזה בשוודיה ובפולין-ליטא.
זמן הצרות נגמר בבחירתו של מיכאל רומנוב לכס, שהקים את שושלת רומנוב שתשלוט ברוסיה עד המהפכה הרוסית של 1917.
(שקר)וסילי הרביעיВасилий IV Иванович Шуйский1552 - 161219 במאי 160617 ביולי 1610הורד מהשלטון על ידי האיחוד הפולני-ליטאי בשנת 1610 ונשבה בפולין עד למותו.שושלת רוריקולדיסלאב הרביעי ואזהWładysław IV Waza1598 - 16486 בספטמבר 1610נובמבר 1612מלך פולין, כבש את רוסיה.שושלת ואזה
בשנת 1610 כבש האיחוד הפולני-ליטאי את רוסיה, כיבוש שנמשך עד שנת 1613 ובמהלכו שלט מלך פולין כצאר רוסיה.
תקופת הצרות הסתיימה עם בחירתו של מיכאיל רומנוב כצאר בשנת 1613. מיכאיל שימש כצאר, אף על פי שאביו, הפטריארך פילארט (נפטר ב-1633) החזיק בפועל את השלטון.
עם זאת, צאצאיו של מיכאיל ישלטו ברוסיה, תחילה כצארים ולאחר מכן כקיסרים, עד המהפכה הרוסית של 1917. פיוטר הגדול, נכדו של מיכאיל רומנוב, ארגן מחדש את המדינה הרוסית בקווים מערביים יותר, והקים את האימפריה הרוסית בשנת 1721.
שםתקופת חייםתקופת שלטוןהערותשושלתתמונהעבריתרוסיתהתחלהסיוםמיכאיל הראשוןМихаи́л Фёдорович Рома́нов1596 - 164526 ביולי 161312 ביולי 1645אחיינו מדרגה שנייה של פיודור הראשון.
חתם על הסכמי שלום עם השוודים שהחזירו שטחים נרחבים לרוסיה.
הסכמי שלום עם הלטבים והפולנים תוך איבודי שטחים.
הגדיל ותפס את כל השטח של סיביר ויקוטיה עד לאוקיינוס השקט.שושלת רומנובאלכסיי הראשוןАлексе́й Миха́йлович1629 - 167612 ביולי 164529 בינואר 1679בנו מאשתו השנייה של מיכאיל הראשון.
איחד את רוסיה עם אוקראינה בשנת 1654.שושלת רומנובפיודור השלישיФёдор III Алексеевич1661 - 168229 בינואר 16797 במאי 1682בנו הבכור של אלכסיי.
אחרי מותו עלו לשלטון שני אחיו הצעירים.שושלת רומנובסופיה אלכסייבנהСо́фья Алексе́евна1657 - 170417 במאי 168227 באוגוסט 1689בתו של אלכסיי הראשון, שימשה כעוצרת במשך 7 שנים.שושלת רומנובאיוואן החמישיИван V Алексеевич1666 - 16962 ביוני 16828 בפברואר 1696בנו של אלכסיי הראשון, שלט במשותף עם אחיו הצעיר פיוטר עד למותו.
כל חייו היה חולה מסיבות תורשתיות ונפטר בגיל 30 בלבד.שושלת רומנובפיוטר הראשוןПётр Вели́кий1672 - 1725כצאר:
2 בנובמבר 1721שלט למחצה עם אחיו איוואן החמישי עד 1696. נחשב לאחד הצארים הטובים והחזקים ברוסיה, מייסד הקיסרות הרוסית.
כבש את השטחים הצפוניים מידי שוודיה ופתח יציאה לים הבלטי לקיסרות הרוסית.
על שום פועלו הוא מכונה "פיוטר הגדול".שושלת רומנוב
הקיסרות הרוסית הוכרזה על ידי פיוטר הגדול בשנת 1721. באופן רשמי, רוסיה נשלטה על ידי שושלת רומנוב עד המהפכה הרוסית של 1917. עם זאת, הצאצא הזכר הישיר האחרון של מיכאיל רומנוב סיים את שלטונו בשנת 1730, עם מותו של פיוטר השני, נכדו של פיוטר הגדול.
הכס עבר לאנה, אחייניתו של פיוטר הגדול, ואחרי שלטון קצר של בנה התינוק איוואן השישי, נכבש הכתר בידי יליזבטה, בתו של פיוטר הגדול.
יליזבטה תהיה הצאצאית הישירה האחרונה של בית רומנוב שתשלוט ברוסיה.
יליזבטה הכריזה על אחיינה, פיוטר, להיות יורשה.
פיוטר (ששלט בשם פיוטר השלישי) דיבר מעט מאוד רוסית, כיוון שהיה נסיך גרמני של בית הולשטיין-גוטורפ לפני שהגיע לרוסיה כדי לקבל את התואר הקיסרי.
הוא ואשתו הגרמניה סופיה שינו את שמם לרומנוב לאחר שירשו את כס המלוכה.
פיוטר היה שנוא, והוא נרצח בתוך שישה חודשים מיום שעלה על כס המלוכה, בהפיכה שאורגנה על ידי אשתו, שהפכה לקיסרית בזכות עצמה ושלטה כיקטרינה הגדולה (הן פיוטר והן יקטרינה היו צאצאי בית רוריק).
בעקבות רצף מבלבל של צאצאיו של פיוטר הגדול, בנה של יקטרינה פאוול הראשון חוקק חוקי ירושה ברורים אשר הכתיבו את סדר הירושה לכתר הרוסי עד נפילת האימפריה בשנת 1917.
שםתקופת חייםתקופת שלטוןהערותשושלתתמונהעבריתרוסיתהתחלהסיוםפיוטר הראשוןПётр Вели́кий1672 - 1725כקיסר:
8 בפברואר 1725שלט למחצה עם אחיו איוואן החמישי עד 1696. נחשב לאחד הצארים הטובים והחזקים ברוסיה, מייסד הקיסרות הרוסית.
על שום פועלו הוא מכונה "פיוטר הגדול".שושלת רומנוביקטרינה הראשונהЕкатери́на I Алексе́евна1684 - 17278 בפברואר 172517 במאי 1727אשתו של פיוטר הראשון.שושלת רומנובפיוטר השניПётр II Алексеевич1715 - 173018 במאי 172730 בינואר 1730נכדו של פיוטר הראשון.
החל את מלוכתו בגיל 11 עקב מותה של יקטרינה הראשונה.
מת בגיל 14 מאבעבועות שחורות.שושלת רומנובאנהАнна Иоанновна1693 - 174013 בפברואר 173028 באוקטובר 1740בתו של איוואן החמישי.שושלת רומנובאיוואן השישיИван VI1740 - 176428 באוקטובר 17406 בדצמבר 1741נינו של איוואן החמישי.
לא מלך למעשה כיוון שהיה בן מספר חודשים בעת המלכתו.
במשך כל חייו היה כלוא בהוראת יליזבטה שהדיחה אותו מהשלטון.
נרצח בגיל 23 על ידי שומרי המצודה בה הוחזק כשנודע שזמם לברוח מכלאו.שושלת רומנוביליזבטהЕлизаве́та1709 - 17626 בדצמבר 17415 בינואר 1762בתם של פיוטר הראשון ויקטרינה הראשונה.
נולדה מחוץ לנישואיהם (הוריה התחתנו באופן רשמי כמה שנים אחרי היוולדה).שושלת רומנובפיוטר השלישיПётр III Фëдорович1728 - 17629 בינואר 17629 ביולי 1762נכדו של פיוטר הראשון.
הורד בכוח מהשלטון כחצי שנה לאחר עלייתו.
במקומו הושיבו את אשתו יקטרינה השנייה.שושלת רומנוביקטרינה השנייהЕкатерина Алексеевна1729 - 17969 ביולי 176217 בנובמבר 1796אשתו של פיוטר השלישי, נולדה לדוכס פרוסי.
הדיחה בכוח את בעלה מהשלטון אשר היה שנוא על ידי העם.
הרחיבה את גבולות רוסיה למערב תוך תפיסת חלקים מפולין ולדרום תוך תפיסת האזורים אשר היום נמצאים באוקראינה מידי הטורקים.שושלת רומנובפאוול הראשוןПа́вел I Петро́вич1754 - 180117 בנובמבר 179623 במרץ 1801בנו של פיוטר השלישי.
הקים אוניברסיטאות רבות ברחבי האימפריה ובנה את מסילות הרכבת הראשונות.
בזמנו חל מרד הדקבריסטים, אותו דיכא, ובעקבותיה הקים את המחלקה השלישית בלשכת הוד מעלת הקיסרשושלת רומנובאלכסנדר השניАлекса́ндр II Никола́евич1818 - 18812 במרץ 185513 במרץ 1881נודע כרפורמטור גדול ברוב תחומי החיים של אזרחי האימפריה.
שמרנים רוסים ניסו להתנקש בו מספר פעמים לאורך שנותיו.
ב-1881 נרצח בפעולת טרור במהלכה נזרקה פצצה לרגליו על גדת נהר.שושלת רומנובאלכסנדר השלישיАлекса́ндр III1845 - 189413 במרץ 18811 בנובמבר 1894בתקופת כהונתו האימפריה הרוסית לא השתתפה באף מלחמה, לכן זכה לכינוי "עושה השלום".
חתם על הברית הצרפתית-רוסית.שושלת רומנובניקולאי השניНиколай II1868 - 19181 בנובמבר 189415 במרץ 1917הקיסר האחרון מבית רומנוב בפרט ושל האימפריה הרוסית בכלל.
בתקופתו התפתחה הכלכלה הרוסית מאוד.
נלחם במלחמת העולם הראשונה לצד בעלות הברית ועל כך זכה לשבחים רבים מממשלות בריטניה, ארצות הברית וצרפת.
הורד מהשלטון במהפכת פברואר בשנת 1917. נרצח יחד עם משפחתו על ידי הבולשביקים ביולי 1918.שושלת רומנוב
ראשי ממשלת הרפובליקה הרוסית, 1917
כתוצאה ממהפכת פברואר ויתר ניקולאי השני על כסאו וקמה הרפובליקה הרוסית.
קמה ממשלת מעבר זמנית עד שתכונן חוקה.
בנובמבר 1917 חוללו הקומוניסטים מהפכה, שהביאה להקמת ברית המועצות.
שםתקופת חייםתקופת שלטוןהערותמפלגהתמונהעבריתרוסיתהתחלהסיוםגאורגי לבובГеоргий Евгеньевич Львов1861 - 192515 במרץ 191721 ביולי 1917נבחר להיות ראש ממשלת המעבר של המפלגה הסוציאליסטית לאחר הפלת הקיסרות הרוסית.
פרש מתפקידו עקב פרוץ מלחמת האזרחים הרוסית.
נעצר ב-1918 על ידי המפלגה הקומוניסטית וברח לארצות הברית כדי לבקש עזרה כנגד הבולשביקים.
הגיע לפריז ב-1920 ונשאר שם עד מותו.המפלגה הדמוקרטית החוקתיתאלכסנדר קרנסקיАлександр Фёдорович Керенский1881 - 197021 ביולי 19177 בנובמבר 1917החליף את לבוב כראש ממשלת המעבר הרוסית.
ברח מפני הבולשביקים תחילה ללונדון, אחר כך פריז ולאחר פרוץ מלחמת העולם השנייה ברח לארצות הברית.המפלגה הסוציאל-רבולוציונרית
מהפכת אוקטובר הביאה להקמתה של ברית המועצות - פדרציה קומוניסטית חד-מפלגתית.
אחרי מלחמת העולם השנייה, הפכה ברית המועצות לאחת משתי מעצמות העל, לצד ארצות הברית.
כחלק מאירועי סתיו העמים, התפרקה לבסוף ברית המועצות וקמה הפדרציה הרוסית.
נשיאי הפדרציה הרוסית, 1991 - היום
ברית המועצות התפרקה בסוף שנת 1991, כל רפובליקה סובייטית הפכה למדינה עצמאית, רוסיה ירשה את מקומה של ברית המועצות באו"ם ובארגוניו.
רוסיה כעת היא פדרציה המורכבת מרפובליקות בעלות ממשל עצמי מסוים.
שםתקופת חייםתקופת שלטוןהערותמפלגהתמונהעבריתרוסיתהתחלהסיוםבוריס ילציןБори́с Е́льцин1931 - 200710 ביולי 1991 (כראש רוסיה הסובייטית)31 בדצמבר 1999הקים את הפדרציה הרוסיתעצמאיולדימיר פוטיןВладимир Путин1952 -31 בדצמבר 19997 במאי 2008עצמאידמיטרי מדבדבДмитрий Медведев1965 -7 במאי 20087 במאי 2012רוסיה המאוחדתולדימיר פוטיןВладимир Путин1952 -7 במאי 2012מכהןכהונה שנייהרוסיה המאוחדת
זוהי רשימה של שליטי פינלנד, בהם מלכי פינלנד, דוכסים ומלכות של שוודיה ששלטו באזור, שליטים של איחוד קאלמאר בפינלנד, ודוכסים (שהיו הצארים של רוסיה), ולבסוף, מלכי פינלנד העצמאית.
ברשימה זו נמצאים מלכים מכל התקופות להלן:
ממלכת שוודיה (התפשטות שוודיה לתוך שטחי פינלנד: 1154-1389)
איחוד ממלכות שוודיה ונורווגיה: (1343-1319)
איחוד קאלמאר (איחוד ממלכות שוודיה, נורווגיה, ודנמרק: 1523-1389)
דוכסיות פינלנד (כחלק מהאימפריה הרוסית: 1917-1809)
קיימת מחלוקת האם פינלנד הייתה מצורפת לשוודיה במהלך מסעו של הקדוש אריק (בערך ב-1154), אף על פי שאירוע זה היווה את ההתחלה לאיחוד זה.
מסעו של אריק מבוסס רק על אגדות, סביר שלא התרחש או שהיה מסע קטן עם השפעה מצומצמת מאוד.
כיבוש שלטוני של פינלנד אירע בזמנו של בירגר ג'ארל באמצע המאה ה-13. רשימת השליטים המוצגת להלן מבוססת על ההערכה האופטימית ביותר של התחלת הריבונות.
במונחים שימושים, רוב מלכי ימי הביניים האלו לא שיחקו בתפקיד חשוב בפינלנד, שנשלטה פחות או יותר על ידי תושביה, בדרך כלל הונהגה על ידי הבישופ של טורקו.
השפעה שוודית בפינלנד הייתה ניכרת בתקופה הקדם-נוצרית.
הויקינגים היו ידועים לפינים גם בגלל השתתפותם במסחר וגם בגלל מסעות הביזה שליהם.
האיחוד בין פינלנד לשוודיה החל בערך בשנת 1154 עם הנהגת הנצרות על ידי מסע צלב של אציל בשם אריק ידברדסון, שנודע אחר כך בתור הקדוש אריק שהפך להיות המלך אריק התשיעי.
ב-1362 נציגים פינים קיבלו בפעם הראשונה את הזכות להשתתף בבחירות למלך השוודי, ומאז פינלנד נחשבה כאחד מאדמות שוודיה.
1130-1156 : סוורקר הזקן, מלך שוודיה (שושלת סוורקר)
1156-1160 : אריק הקדוש, ידוע גם כאריק התשיעי (שושלת אריק)
1196-1208 : סוורקר השני, מלך שוודיה (שושלת סוורקר)
1216-1222 : יוהאן הראשון, מלך שוודיה (שושלת סוורקר)
בשותפות עם בניו, אריק השנים עשר, מלך שוודיה ועם האקאן השני, מלך שוודיה.
1448 : בנגט ונילס יונסון (עוצרים)
1457 : יונס בנגטסון ואריק אקסלסון (עוצרים)
1512 : אריק ארבידסון טרול (עוצר)
1719-1720 : אולריקה אלאונורה, מלכת שוודיה
השליטים הרוסיים של פינלנד היו דוכסים.
דוכסים אלו היו הצארים הרוסיים.
שלילת התארים, תאולוגיה שלילית או דרך השלילה (מלטינית:"via negativa") היא תורה ומתודולוגיה הגותית לתיאור האל באמצעות הנגדתו למונחים שאינם תואמים את טיבו המהותי.
בצורתה הטהורה דרך השלילה מביעה ספקנות כלפי כל הגשמה מילולית, ואינה מקבלת את הניסיון התאולוגי כשביל להבנת האל.
אולם כמתודה פילוסופית נעשה בה שימוש על מנת לטהר את השפה המקובלת ממושגים מטעים על האלוהות, כבסיס להבנה ישירה של מונח זה.
מבחינה זו שלילת התארים מקבילה לשלילת הגשמות ובעלת מטרה דומה.
בהגות המערבית, שלילת התארים מצויה כטכניקה בסיסית בפילוסופיה היהודית, בפילוסופיה היוונית, בתאולוגיה האסלאמית (בעיקר אצל האסכולה המעתזלית) ומאוחר יותר שוב בחיבוריהם של הוגים יהודים רציונליסטיים בימי הביניים: רס"ג, רבנו בחיי אבן פקודה ובעיקר הרמב"ם.
כמו כן נעשה שימוש בשלילת תארים בפילסופיות מזרחיות כמו בודהיזם והינדואיזם.
הגות שלילת התארים יוצאת מהנחה אונטולוגית כי האל קיים, אולם אפיסטמולוגית ההכרה בו מופשטת ועל כן איננו יכולים לתפוס אותו באמצעות מילים.
לפי הגות זו הגדרתה של חוויית האל סותרת במהותה כל הגדרה מסוימת.
כלומר בני אדם לא יכולים לתאר במילים את חווייתם האישית את האל וכמו כן אין באפשרות השפה האנושית להכיל את נשגבותו המורכבת.
כתוצאה מכך כל ניסיונות התיאור שלו יובילו להטעיות, ויש לנסות להימנע מהם.
כתוצאה מכך, שלילת התארים היא פיתוח פילוסופי לאמונה באחדות האל, שעומדת בבסיס המונותאיזם.
אמונה זו מבטלת כל ניסיון לומר על האל דבר שיגרע מפשטותו ("אלוהים הוא אחד").
כמו כן לפי תורה זו אין להבין את האל במושגים של קיום או ריקות, כפי שאנו מבינים אותם בהקשר של עצמים שקיימים בעולם הפיזי.
לכן על האדם להימנע מלומר על האל שהוא קיים או ריק במובן הרגיל של כל מושג אחר.
האל גם אינו נתפס במושגי חלל, מקום או זמן ועל כן אין לומר עליו כי הוא "נמצא" או "קדום".
כמו כן לפי מתודולוגיה הגותית זו אין לאדם אפשרות להבין את החכמה האלוהית, ועל כן אין לתאר את האל בתכונות כגון "חכם" או "יודע".
מקורותיה של תורת השלילה נמצאים בהפרדה שנעשתה בפילוסופיה של אריסטו בין עצם לבין מקרה.
בפיזיקה של אריסטו כל דבר בעולם מופרד מבחינה מחשבתית לחלק המהותי שבו - העצם, ולתכונות המשניות שלו - המקרה.
כיוון שהאל מיוחד מכול הדברים הגשמיים באי היכולת שלו להתפרד לשניים, הרי שאין לו מקרים או תארים.
הרמב"ם, שהיה דמות מרכזית בפיתוח של תורת השלילה בפילוסופיה היהודית, מצא את מקורותיה בהגותו של אריסטו, ובמקביל במקרא, בפיוט ובספרות החז"לית.
ההתמודדות עם הגשמת האל אמנם מצויה בחלק מהתרגומים והפרשנויות למקרא, אולם ההוגה היהודי הראשון שאימץ כמתודה את ההוכחה בדרך השלילה היה פילון האלכסנדרוני, באפולוגטיקה על קיומו הפשוט של האל.
פילון יצא מנקודת הנחה שייחוס תארים לאל ועצם הגדרתו סותרים את העיקרון המקראי של אי הידמות האל לכל שאר הדברים שקיימים.
משמעות פירושו של פילון הייתה כי אין לקרוא את השמות הניתנים לאל במקרא (כגון "רחום", "גיבור") כפשוטם כי זה נמצא בסתירה לעיקרון שלילת התארים.
החוקר הארי אוסטרין וולפסון מצא כי דרך השלילה בה נהג פילון הייתה למעשה אב-טיפוס לשיטותיהם של הפילוסופים היוונים הנאואפלטונים, דוגמת פלוטינוס ממנו הגיעה תורת שלילת תוארי האל אל הכלאם המועתזילי ואל ההוגים היהודים בימי הביניים.
שלילת התארים בפילוסופיה של פלוטינוס נובעת מפרשנותו למושג ה"אחד" בדיאלוג פרמנידיס לאפלטון.
בהתייחסו להיפותזה הראשונה המובאת שם, המתארת את המושג לפי שאינו ניתן לחלוקה, לתפיסה (גשמית או שכלית), להזזה או להבסה, פלוטינוס מדגיש בכתביו את האחד הזה כסיבת כל הצורות האחרות.
באופן זה הוא מחבר בין ההגדרות השוללות להתייחסות של פילון לאלוהים.